केंद्र को लिखे ओपन लेटर में पूर्व नौकरशाहों ने देश में भड़क रही हिंसा की घटनाओं पर चिंता जताई। केंद्रीय मंत्री को लेकर उन्होंने कहा कि कानूनी नियम को खुलेआम चुनौती दी गई। आगे कहा गया, “हजारीबाग में हाल में जो हुआ, वह हैरान करने वाला था, क्योंकि उस तरह का कदम केंद्रीय मंत्रिमंडल के सदस्य ने उठाया था। उन्होंने आरोपियों को उस तरह सम्मानित किया, जैसे वह स्वतंत्रता संग्राम के नायक रहे हों। सोशल मीडिया पर उनकी ओर से इस पर आई सफाई भी कुछ खास न थी।”